पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। नगरीय प्रशासन मंत्री बाबूलाल गौर ने एक बार फिर विवादित बयान दिया है। बुधवार को सिंधी समाज के व्यापारी संत हिरदाराम नगर स्थित संत कंवरराम सब्जी मंडी की शिफ्टिंग का विरोध जताने मंत्री के बंगले पर पहुंचे थे। यहां व्यापारियों ने गौर से कहा कि वे नई सब्जी मंडी में शिफ्ट नहीं होना चाहते। इस पर मंत्री गौर ने कहा कि उन्हें हर हाल में नई सब्जी मंडी में शिफ्ट होना होगा।
यदि वे नई सब्जी मंडी में जाने को तैयार नहीं हुए तो सिंधी पाकिस्तान से आए हैं, वहीं वापस भेज दूंगा। गौर के इस बयान से नाराज व्यापारी लामबंद हो गए हैं। वहीं, सिंधी समाज का विरोध होते देख शाम को गौर अपनी बात से पलट गए।
पूज्य सिंधी पंचायत के महासचिव माधू चांदवानी ने कहा कि गौर अपने शब्दों को वापस लें, नहीं तो सिंधी समाज के लोग सड़कों पर उतरकर विरोध प्रदर्शन करेंगे। वहीं, सिंधी सेंट्रल पंचायत के अध्यक्ष एनडी खेमचंदानी ने कहा कि सिंधी समाज के लोग अखंड भारत के नागरिक हैं, मंत्रीजी पहले इतिहास पढ़ लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn